|  |  |  |
| --- | --- | --- |
| Váš list číslo/zo dňa | Naša značka | Bardejov |
| / 13.05.2015 | ŽP 2015/03165-6-MK | 12.06.2015 |

R o z h o d n u t i e

## Mesto Bardejov ako príslušný orgán štátnej správy v prvom stupni vo veciach ochrany prírody podľa § 2 písm. f) zákona č. 416/2001 Z.z. o prechode niektorých pôsobností z orgánov štátnej správy na obce a na vyššie územné celky v znení neskorších predpisov a § 69 ods.1 písm. d) a f) zákona č. 543/2002 Z.z. o ochrane prírody a krajiny v znení neskorších predpisov (ďalej len „zákon o ochrane prírody“), na základe písomnej žiadosti **Bardejovského podniku služieb Bapos, m.p. Bardejov, Štefánikova 786, 085 01 Bardejov, IČO: 00619621,** zo dňa 13.05.2015, podľa § 47 ods. 3, § 48 ods. 1 a § 82 ods. 11 zákona o ochrane prírody, v súlade s § 46 zákona č. 71/1967 Zb. o správnom konaní v znení neskorších predpisov

1. **z a m i e t a  ž i a d o s ť**

v časti, tkajúcej sa výrubu 2 ks drevín, druh: **lipa malolistá** (Tilia cordata) s obvodom kmeňa 100 cm, meraným vo výške 130 cm nad zemou, rastúci na pozemku parcelné číslo CKN 5167/1, druh pozemku: zastavané plochy a nádvoria a **smrek obyčajný** (Picea abies) s obvodom kmeňa 90 cm, meraným vo výške 130 cm nad zemou, rastúci na pozemku parcelné číslo CKN 5167/74, druh pozemku: ostatné plochy, v kat. území Bardejov **(ul. J. Švermu 6).**

**II.  v y d á v a s ú h l a s**

žiadateľovi na **výrub 3 ks drevín**, druh: **javor horský** (Acer pseudoplatanus) s obvodom kmeňa 100 cm, meraným vo výške 130 cm nad zemou, rastúci na pozemku parcelné číslo **CKN 5167/1,** druh pozemku: zastavané plochy a nádvoria, **smrek pichľavý**(Picea pungens) s obvodom kmeňa 70 cm, meraným vo výške 130 cm nad zemou, rastúci na pozemku parcelné číslo **CKN 5167/74**, druh pozemku: ostatné plochy, **smrek obyčajný** (Picea abies) s obvodom kmeňa 50 cm, meraným vo výške 130 cm nad zemou, rastúci na pozemku parcelné číslo **CKN 5167/74**, druh pozemku: ostatné plochy, v kat. území Bardejov (**ul. J. Švermu 6**).

.

# A./

 V súlade s § 82 ods. 12) zákona o ochrane prírody, určuje orgán ochrany prírody bližšie podmienky vykonania výrubu, zabezpečujúce ochranu prírody a krajiny:

1) výrub drevín je žiadateľ povinný uskutočniť v období vegetačného pokoja (od 1. októbra do 31. marca),

2) výrub drevín žiadateľ uskutoční po nadobudnutí právoplatnosti tohto rozhodnutia, v termíne do 31. marca 2017,

3) žiadateľ zabezpečí, aby pri výrube nedošlo k ohrozeniu zdravia alebo životov ľudí, k poškodeniu majetku fyzických osôb alebo právnických osôb,

4) žiadateľ zabezpečí, aby nedošlo k poškodeniu drevín, ktoré nie sú určené na výrub,

5) žiadateľ odstráni aj pne po výrube vrátane povrchovej časti koreňového systému a plochu upraví identicky s okolím,

6) vyrúbanú drevnú hmotu žiadateľ vhodným spôsobom odstráni a okolitý terén vyčistí od zvyškov po výrube,

7) za prípadné škody na majetku fyzických osôb alebo právnických osôb, spôsobených pri výrube drevín, zodpovedá žiadateľ podľa osobitných predpisov.

B./

V súlade s § 48 ods. 1 zákona o ochrane prírody je žiadateľovi uložené uskutočniť náhradnú výsadbu na pozemkoch, ktorých je správcom, za týchto podmienok:

 vysadiť 4 ks drevín, druh: **2 ks** **lipa malolistá** (Tilia cordata) na pozemok s parcelným číslom CKN 5167/95, druh pozemku: zastavané plochy (doplnenie výpadkov lipovej aleje na ul. Pod Vinbargom)**; 3 ks** **skalník dammerov rozprestretý** ((Cotoneaster dammeri (suecica) Coral Beauty)) na pozemok s parcelným číslom **5167/74**, druh pozemku: ostatné plochy, v kat. území Bardejov (**ul. J. Švermu 5-6**),

# 2) výsadbu žiadateľ uskutoční vo vegetačnom období (od 1. apríla do 30. septembra) na vlastné náklady, v termíne do 30. septembra 2017 po vykonaní výrubu,

3) žiadateľ zabezpečí starostlivosť o náhradnú výsadbu po dobu 2 rokov odo dňa jej uskutočnenia; v prípade vyhynutia alebo poškodenia náhradnej výsadby vykoná žiadateľ dosadbu,

**4) žiadateľ doručí na MsÚ Bardejov, odd. ŽP doklad o vykonaní náhradnej výsadby, resp. dosadby.**

# Z dôvodov uvedených v § 89 zákona o ochrane prírody a krajiny môže Mesto Bardejov na návrh účastníka konania alebo z vlastného podnetu tento súhlas zmeniť alebo zrušiť.

# Osobitné predpisy, ako aj ostatné ustanovenia zákona zostávajú vydaním tohto súhlasu nedotknuté.

# O d ô v o d n e n i e

 Písomnou žiadosťou zo dňa 13.05.2015, požiadal Bardejovský podnik služieb Bapos, m.p. Bardejov, Štefánikova 786, 085 01 Bardejov, IČO: 00619621, o vydanie súhlasu na výrub 5 ks drevín, druh: javor horský, lipa malolistá, smrek pichľavý a 2 ks smrek obyčajný, rastúcich na pozemkoch parcely CKN 5167/1 v kat. území Bardejov, druh pozemku: zastavané plochy a nádvoria a CKN 5167/74 v kat. území Bardejov, druh pozemku: ostatné plochy. Žiadateľ je správcom parciel, na ktorých dreviny, požadované na výrub, rastú. Dôvod žiadosti - žiadosť podaná na podnet Okresného stavebného bytového družstva Bardejov, ktoré argumentuje najmä zhoršenými hygienickými pomermi v priľahlých bytoch. Javor rastie v tesnej blízkosti fasády, lipa má rozložitú korunu, siahajúcu takmer k fasáde, smreky rastú v blízkosti parkoviska v hustom zápojí. Žiadosť je podaná podľa § 47 ods. 3 zákona NR SR č. 543/2002 Z.z. o ochrane prírody a krajiny v znení neskorších predpisov.

Mesto Bardejov, podľa § 82 ods. 7 zákona č. 543/2002 Z.z. o ochrane prírody a krajiny v znení neskorších predpisov, zverejnilo informáciu o začatí tohto správneho konania, v ktorom môžu byť dotknuté záujmy ochrany prírody a krajiny na webovom sídle Mesta Bardejov od 15.05.2015. V príslušnej lehote od zverejnenia informácie nebolo doručené Mestu Bardejov písomné ani elektronické potvrdenie záujmu byť účastníkom v začatom správnom konaní.

Orgán ochrany prírody listom č. ŽP 2015/03165-2-MK-2-MK zo dňa 02.06.2015 podľa ustanovení § 21 ods. 1 zákona č. 71/1967 Zb. o správnom konaní v znení neskorších predpisov nariadil ústne pojednávanie spojené s miestnou obhliadkou v predmetnej veci. Ústne pojednávanie sa uskutočnilo 11.06.2015, počas ktorého bolo zistené, že dreviny požadované na výrub, rastú na uvedených parcelách. V priebehu miestnej obhliadky orgán ochrany prírody vykonal meranie obvodov kmeňov stromov, zistil ich zdravotný stav a zhotovil fotodokumentáciu drevín požadovaných na výrub. Z priebehu ústneho pojednávania a miestnej obhliadky bol vyhotovený zápis a prezenčná listina. Dreviny požadované na výrub rastú v zastavanom území mesta.

Lipa malolistá s obvodom kmeňa 100 cm rastúca na ul. J. Švermu 6 je v dobrom zdravotnom stave, ide o dlhovekú drevinu, tvorí súčasť verejnej zelene. Drevina je v dobrej zdravotnej kondícii, s malými defektami vetvenia, nie je napadnutá živočíšnymi škodcami, rastie v dostatočnej vzdialenosti od bytového domu a nie je teda dostatočný dôvod povoliť jej výrub. Správny orgán odporúča žiadateľovi odstrániť poškodené konáre a znížiť korunu odborným orezom podľa normy STN 837010 – Ochrana prírody, ošetrovanie, udržiavanie a ochrana stromovej vegetácie.

Smrek obyčajný s obvodom kmeňa 90 cm rastúci na ul. J. Švermu 6 je v dobrom zdravotnom stave, tvorí súčasť verejnej zelene. Drevina je v dobrej zdravotnej kondícii, nie je napadnutá živočíšnymi škodcami, rastie v dostatočnej vzdialenosti od bytového domu a nie je teda dostatočný dôvod povoliť jej výrub.

Dreviny v počte 3 ks, druh:

- javor horský s obvodom kmeňa 100 cm, rastie cca 1,2 metra od bytového domu, konármi sa dotýka fasády, má nepriaznivý vplyv na stavebné objekty a zdravotný stav obyvateľov v dôsledku nadmierneho tienenia, bránenia prenikaniu svetla a tepla s následkom zníženia hygienických podmienok bývania. Dôvody výrubu javora horského sú teda opodstatnené.

- smrek pichľavý s obvodom kmeňa 70 cm, rastie v hustom zápojí, čoho dôsledkom presychá. Jeho zlý zdravotný stav znižuje stabilitu dreviny a ohrozuje zdravie a majetok ľudí na verejnom parkovisku a priľahlom chodníku. Dôvody výrubu smreka pichľavého sú teda opodstatnené.

- smrek obyčajný s obvodom kmeňa 50 cm, rastie v hustom zápojí, čoho dôsledkom presychá. Jeho zlý zdravotný stav znižuje stabilitu dreviny a ohrozuje zdravie a majetok ľudí na verejnom parkovisku a priľahlom chodníku. Dôvody výrubu smreka obyčajného sú teda opodstatnené.

 Správcovi odporúčame vykonať ozdravný orez ostatných drevín (2 ks vŕba a 3 ks borovica čierna) v predmetnej lokalite odborným orezom preschnutých konárov podľa normy STN 837010 – Ochrana prírody, ošetrovanie, udržiavanie a ochrana stromovej vegetácie.

Orgán ochrany prírody na základe vyhlášky MŽP SR č. 24/2003 Z.z. vypočítal spoločenskú hodnotu drevín požadovaných na výrub, ktorá je 3 357,10 €, z toho spoločenská hodnota 3 ks drevín povolených na výrub je 1 553,95 €. Výpočet je prílohou zápisu.

Účastníci konania a zúčastnené osoby boli na mieste oboznámení s podkladmi rozhodnutia pred jeho vydaním a mali možnosť vyjadriť sa k ním, i k spôsobu ich zisťovania, prípadne navrhnúť ich doplnenie podľa ustanovení § 33 ods. 2 zákona č. 71/1967 Zb. o správnom konaní v znení neskorších predpisov. Voči súhlasu s výrubom 3 ks drevín a nesúhlasu s výrubom 2 ks dreviny nepodal zásadné námietky nikto z prítomných.

Na základe vyššie uvedeného orgán ochrany prírody dospel k záveru, že žiadosť na výrub 2 ks dreviny nie je opodstatnený. Žiadosť o výrub 3 ks drevín je opodstatnená. V prvej časti výroku rozhodnutia rozhodol preto o nepovolení výrubu a v druhej časti výroku rozhodnutia rozhodol o povolení výrubu podľa § 47 ods. 3 citovaného zákona o ochrane prírody. Zároveň žiadateľovi podľa ustanovení § 48 ods. 1 zákona o ochrane prírody uložil povinnosť vykonať náhradnú výsadbu a následnú starostlivosť o vysadené dreviny, ako aj podmienky vykonania činnosti podľa § 82 ods. 12 zákona o ochrane prírody.

**P o u č e n i e**

Proti tomuto rozhodnutiu možno podať odvolanie, podľa § 53 a nasl. zákona č. 71/1967 Zb. o správnom konaní v znení neskorších predpisov v lehote 15 dní odo dňa jeho doručenia, na Mesto Bardejov.

Toto rozhodnutie možno preskúmať súdom až po vyčerpaní riadnych opravných prostriedkov.

 MUDr. Boris Hanuščak

 primátor mesta

Rozhodnutie sa doručuje

* **Bardejovský podnik služieb Bapos, m.p. Bardejov, Štefánikova 786, 085 01 Bardejov**
* **OSBD, Ťačevská 1660, 085 01 Bardejov**
* **Ing. Jozef Varchol, J. Švermu 4, 085 01 Bardejov**

Na vedomie:

1. SIŽP - inšpektorát ochrany prírody, Rumanova 14, 040 01 Košice
2. Obvodný úrad životného prostredia v Bardejove, Dlhý rad 16, 085 77 Bardejov

|  |  |  |  |
| --- | --- | --- | --- |
| Vybavuje : | Milan Klimek | 🕾 +421544862163 | e-mail : milan.klimek@bardejov.sk |
| Podpis : | ....................................................... | www.bardejov.sk | IČO: 00321842  | DIČ: 2020 622923 |
| Bankové spojenie: Prima banka Slovensko a.s. | Číslo účtu.: 0456175001 | IBAN: SK8056000000000456175001 |